Snippermandjie vol drome. | Woorde
Snippermandjie vol drome.
Sy droom van netwerke
van wordpress .com – Kan jy glo?
Sy droom haar so moeg..tot wakkerwordens toe.
Sy staan maar op. Sluip ganglangs.
Gaan sit agter die sleutelbord – in donkerte.
Die skerm al lig op haar moeë gesig.
Sy lees ander mense se woorde en wonder oor haar droom. Sy kan nie die ‘link’ onthou, wat sy nogals wou onthou, nie .
Weet jy hoe skrik mens as daar skielik sjpuuuut-klank so neffens jou blaas!
Wanneer jy nou dink jy’s al siel wakker in die Huis op die hoek?
Daardie spuit aroma kannetjies( wat nou seker nog ‘n groter gat maak in osoon) wat na babapoeier ruik of laventel of iets dergelyks, wat so elke aantal minute staan en blaas so asof iets onwelriekends speurbaar raak.
Nee sy lag toe nie vir haarself nie.. net gehoor sy sê kliphard “Dêm kannetjie!” Toe storm haar dik hondjie agter die skrikstem in die donkerte aan en blaf bewend , vir iets wat hy ook nie weet of dit blafwaardig is nie..en haar Lilly kat skuur troostend teen haar been .
Sy in haar oorgrootkamerjas , sit en wonder hoekom het sy heelnag die skakel oor en oor herhaal aan iemand so wasig ..volgende keer moet sy tog onthou om met haar bril te gaan slaap. Die mens ..die wasige mens, sonder stem wat so graag die skakel wou hê. Waarheen?
13 comments on “Snippermandjie vol drome.”
‘n regte nagmerrie
nee darem nou nie my hartkloppings gegee nie.. ek’s nou moeg en ek wonder oor my onderbewussyn en die wasigheid..
My bloedrukmedisyne is die oorsaak van my drome
Ek word so vies oor al die newe effekte van medikasie -miskien moet jy vir jou GP dit noem.. dit kan natuurlik gout ook veroorsaak . Cholesterol meds is ‘n pes.. 7jaar se probleme.
Sy trek haar skouers op!
Jinne, ek het net so vrot geslaap en tussenin net so gedroom. Nou twee aande al.
Dalk seisoenwisseling (een-of tweewoord ?)
Ek dink dis maar seisoen en mens gebonde die middernagtelike drome, helderheid en dan verdwyn als weer. Ek dink ek moet nou eers kyk of daar rugby uitgesaai word hier iewers!(Wraggies nerens!)
aggeneeee .. vir die rugby!!
Die wedstryd is hier in Wellington en ons kry vertraagde uitsending later!
Jy skryf dit so oulik!
Dankie Perdebytjie ..eintlik skryf ek soos ek praat.. soms moet ek gesigskonstruksie toepas op my sinsbou en taalreëls .
This entry was posted on September 13, 2014 by ddupl3ss1s in insomnia.